**แบบเสนอชื่อผู้สมควรดำรงตำแหน่งนายกสภามหาวิทยาลัยเชียงใหม่**

**(สำหรับส่วนงาน)**

คณะกรรมการบริหารประจำส่วนงาน......................................................................................................................

(ระบุชื่อ คณะ/วิทยาลัย/บัณฑิตวิทยาลัย/สถาบัน/สำนัก)

ในคราวประชุมครั้งที่............../25... เมื่อวันที่.................................................... ได้ประชุมเพื่อเสนอชื่อผู้สมควรดำรงตำแหน่งนายกสภามหาวิทยาลัยเชียงใหม่แล้ว ผลปรากฏดังนี้

 **ข้อ 1 ผู้สมควรได้รับการเสนอชื่อ คือ**

**ชื่อ-นามสกุล.......................................................................................................................**

ที่อยู่/สถานที่ติดต่อ.........................................................................................................................................

หมายเลขโทรศัพท์...........................................................................................................................................

 **ข้อ 2 ผู้ได้รับการเสนอชื่อมีข้อมูลประวัติ ผลงาน ประสบการณ์ และความเหมาะสมอื่นๆ รวมทั้งเหตุผลสนับสนุนว่าเป็นผู้มีความเหมาะสม ดังนี้**

1. **ข้อมูลประวัติ** (วันเดือนปีเกิด/อายุ/วุฒิการศึกษา).............................................................................

………………………………………………………………………………………………………………………………………………………………………………………………………………………………………………………………………………………………………………………………………………………...

1. **ผลงาน**..................................................................................................................................................

…………………………………………………………………………………………………………………………………………………………………………………………………………………………………………………………………………………………………………………………………………………………

1. **ประสบการณ์**.......................................................................................................................................

…………………………………………………………………………………………………………………………………………………………………………………………………………………………………………………………………………………………………………………………………………………………

1. **ความเหมาะสมอื่นๆ รวมทั้งเหตุผลสนับสนุนว่าเป็นผู้มีความเหมาะสม**...........................................

………………………………………………………………………………………………………………………………………………………………………………………………………………………………………………………………………………………………………………………………………………………...

 **ลงชื่อ**..........................................................

 (.........................................................)

 **ประธานกรรมการบริหารประจำ**................................................................

 **วันที่**.................................................................

**คุณสมบัติผู้สมควรดำรงตำแหน่งนายกสภามหาวิทยาลัยเชียงใหม่ และหลักเกณฑ์/วิธีการสรรหา**

**ตามข้อบังคับมหาวิทยาลัยเชียงใหม่ ว่าด้วยคุณสมบัติ หลักเกณฑ์**

**และวิธีการสรรหานายกสภามหาวิทยาลัย พ.ศ. 2561**

**ข้อ ๗** คณะกรรมการสรรหาตามข้อ ๖ ต้องไม่เป็นผู้ได้รับการเสนอชื่อเป็นผู้สมควรดำรงตำแหน่งนายกสภามหาวิทยาลัย

 ในกรณีที่มีเหตุตามวรรคหนึ่งให้ถือว่ากรรมการสรรหาผู้ได้รับการเสนอชื่อพ้นจากตำแหน่งกรรมการสรรหา เว้นแต่ผู้นั้นจะได้แสดงเจตนาสละสิทธิ์ไม่เข้ารับการสรรหา

 โดยการสรรหานายกสภามหาวิทยาลัยครั้งนี้ มีคณะกรรมการสรรหาประกอบด้วย

 1. ศาสตราจารย์ นพ.วิจารณ์ พานิช ประธานกรรมการ

 กรรมการสภามหาวิทยาลัยผู้ทรงคุณวุฒิ

 2. ศาสตราจารย์กิตติคุณ ดร.บวรศักดิ์ อุวรรณโณ กรรมการ

 กรรมการสภามหาวิทยาลัยผู้ทรงคุณวุฒิ

 3. ผู้ช่วยศาสตราจารย์ ดร.อลงกรณ์ คูตระกูล กรรมการ

 ประธานสภาพนักงาน

 4. รองศาสตราจารย์ ดร.เทพินทร์ พัชรานุรักษ์ กรรมการ

 คณบดีคณะสังคมศาสตร์

 กรรมการสภามหาวิทยาลัยประเภทหัวหน้าส่วนงาน

 5. ศาสตราจารย์ ดร.สาคร พรประเสริฐ กรรมการ

 คณบดีคณะเทคนิคการแพทย์

 กรรมการสภามหาวิทยาลัยประเภทหัวหน้าส่วนงาน

 6. ศาสตราจารย์ ดร.สุเทพ สวนใต้ กรรมการ

 กรรมการสภามหาวิทยาลัยประเภทคณาจารย์ประจำ

 7. นายธรรมนูญ น่วมอนงค์ กรรมการ

 กรรมการสภามหาวิทยาลัยประเภทพนักงานมหาวิทยาลัยที่มิใช่คณาจารย์ประจำ

 **ข้อ ๑๐** ผู้สมควรดำรงตำแหน่งนายกสภามหาวิทยาลัยต้องมีคุณสมบัติและไม่มีลักษณะต้องห้ามดังต่อไปนี้

 **๑๐.๑ คุณสมบัติ**

 (1) มีคุณธรรมและจริยธรรมเป็นที่ยอมรับในสังคม

 (2) มีวิสัยทัศน์ มีความรู้ความสามารถ มีประสบการณ์และเชี่ยวชาญด้านการบริหารองค์กร เพื่อประโยชน์ต่อการพัฒนามหาวิทยาลัย

 (3) มีประสบการณ์ในการบริหาร และเข้าใจในระบบการศึกษาและภารกิจของมหาวิทยาลัย

 (4) มีสถานภาพทางสังคมที่เหมาะสมต่อการดำเนินงานของมหาวิทยาลัย

 (5) สามารถอุทิศเวลาให้แก่งานของมหาวิทยาลัยตามความเหมาะสม

 **๑๐.2 ลักษณะต้องห้าม**

 (1) เป็นผู้ปฏิบัติงานในมหาวิทยาลัย

 (2) ดำรงตำแหน่งทางการเมือง หรือดำรงตำแหน่งในพรรคการเมือง หรือกลุ่มการเมืองท้องถิ่น

 (3) มีประวัติด่างพร้อย หรือมีมลทินมัวหมอง

 (4) มีพฤติกรรมที่ส่อหรือแสดงว่าเป็นผู้มีส่วนได้ส่วนเสียไม่ว่าทางตรงหรือทางอ้อม ในกิจการที่มีประโยชน์ขัดแย้งกับกิจการของมหาวิทยาลัย เว้นแต่เป็นผู้ถือหุ้นโดยสุจริตในห้างหุ้นส่วน บริษัทจำกัด หรือบริษัทมหาชนจำกัด เพื่อประโยชน์แห่งการลงทุนตามปกติ

 **ข้อ ๑๑** **วิธีการสรรหานายกสภามหาวิทยาลัย**

 ให้มีการเสนอชื่อผู้สมควรดำรงตำแหน่งนายกสภามหาวิทยาลัยต่อคณะกรรมการสรรหา ตามหลักเกณฑ์ วิธีการและกำหนดเวลาที่คณะกรรมการกำหนด ดังนี้

 ๑๑.๑ ให้ที่ประชุมคณะกรรมการบริหารประจำส่วนงานตามมาตรา ๔๑ แห่งพระราชบัญญัติมหาวิทยาลัยเชียงใหม่ พ.ศ. ๒๕๕๑ พิจารณาเสนอชื่อผู้สมควรดำรงตำแหน่งนายกสภามหาวิทยาลัย ส่วนงานละ ๑ ชื่อ

 ๑๑.๒ ให้ที่ประชุมหัวหน้าหน่วยงานในสำนักงานมหาวิทยาลัยพิจารณาเสนอชื่อผู้สมควรดำรงตำแหน่งนายกสภามหาวิทยาลัย จำนวน ๑ ชื่อ

 ๑๑.๓ ให้ที่ประชุมสภาพนักงานพิจารณาเสนอชื่อผู้สมควรดำรงตำแหน่งนายกสภามหาวิทยาลัย จำนวน ๑ ชื่อ

 ๑๑.๔ ให้ที่ประชุมคณะกรรมการส่งเสริมมหาวิทยาลัยพิจารณาเสนอชื่อผู้สมควรดำรงตำแหน่งนายกสภามหาวิทยาลัย จำนวน ๑ ชื่อ

 ๑๑.๕ ให้ที่ประชุมสมาคมนักศึกษาเก่ามหาวิทยาลัยเชียงใหม่พิจารณาเสนอชื่อผู้สมควรดำรงตำแหน่งนายกสภามหาวิทยาลัย จำนวน ๑ ชื่อ

 ๑๑.๖ ให้กรรมการสภามหาวิทยาลัยแต่ละคนเสนอชื่อผู้สมควรดำรงตำแหน่งนายกสภามหาวิทยาลัย คนละ ๑ ชื่อ

 ในการเสนอชื่อผู้สมควรดำรงตำแหน่งนายกสภามหาวิทยาลัยดังกล่าวข้างต้น ให้เสนอชื่อพร้อมข้อมูลประวัติ ผลงาน ประสบการณ์ และความเหมาะสมอื่น ๆ รวมทั้งเหตุผลสนับสนุนว่าเป็นผู้เหมาะสมที่จะดำรงตำแหน่ง ให้คณะกรรมการสรรหาเพื่อพิจารณา

 **ข้อ ๑๒** ให้คณะกรรมการสรรหาตรวจสอบคุณสมบัติและลักษณะต้องห้าม ประมวลประวัติ ประสบการณ์ และผลงาน รวมทั้งพิจารณากลั่นกรองรายชื่อและพิจารณาคัดเลือกผู้ที่เหมาะสมที่สุดจำนวนไม่เกินสามชื่อ พร้อมทั้งเหตุผลสนับสนุนว่าเป็นผู้ที่เหมาะสมให้ดำรงตำแหน่งนายกสภามหาวิทยาลัย เพื่อเสนอต่อสภามหาวิทยาลัย

 **ข้อ ๑๓** ให้อธิการบดีเชิญประชุมกรรมการสภามหาวิทยาลัย โดยให้กรรมการสภามหาวิทยาลัยที่มีอาวุโสสูงสุดทำหน้าที่ประธานที่ประชุม และให้ที่ประชุมพิจารณาคัดเลือกนายกสภามหาวิทยาลัยโดยลงคะแนนวิธีลับ ผู้ที่ได้คะแนนสูงสุดและเกินกึ่งหนึ่งของที่ประชุมเป็นผู้ได้รับการคัดเลือกเป็นนายกสภามหาวิทยาลัย

 ในกรณีที่ไม่มีผู้ใดได้รับคะแนนเสียงเกินกึ่งหนึ่งของที่ประชุม ให้นำชื่อผู้ที่ได้รับคะแนนสูงสุดสองลำดับแรกมาลงคะแนนโดยวิธีลับอีกครั้งหนึ่ง และผู้ที่ได้รับคะแนนเสียงสูงสุดเป็นผู้ได้รับการคัดเลือกเป็น ผู้สมควรดำรงตำแหน่งนายกสภามหาวิทยาลัย

 ในกรณีที่มีผู้ที่ได้รับคะแนนสูงสุดเท่ากัน ให้นำชื่อของผู้ที่ได้รับคะแนนสูงสุดเท่ากันมาลงคะแนนโดยวิธีลับอีกครั้งหนึ่ง และผู้ที่ได้รับคะแนนเสียงสูงสุดเป็นผู้ได้รับการคัดเลือกเป็นผู้สมควรดำรงตำแหน่งนายกสภามหาวิทยาลัย หากยังได้รับคะแนนเท่ากันอีกให้ประธานที่ประชุมออกเสียงเพิ่มอีกหนึ่งเสียงเป็นเสียงชี้ขาด

 **ข้อ ๑๔** ให้ประธานคณะกรรมการสรรหาทาบทามความสมัครใจของผู้สมควรดำรงตำแหน่งนายกสภามหาวิทยาลัยด้วยลายลักษณ์อักษร หากผู้นั้นปฏิเสธที่จะรับตำแหน่ง ให้ประธานคณะกรรมการสรรหาทาบทามผู้ได้รับคะแนนลำดับรองลงไป

 เมื่อผู้ได้ที่รับการทาบทามตกลงรับที่จะดำรงตำแหน่งนายกสภามหาวิทยาลัยแล้ว ให้มหาวิทยาลัยดำเนินการเพื่อทรงพระกรุณาโปรดเกล้าฯ แต่งตั้งต่อไป ทั้งนี้ ให้มหาวิทยาลัยดำเนินการให้แล้วเสร็จไม่น้อยกว่าเก้าสิบวัน ก่อนสิ้นสุดวาระการดำรงตำแหน่งนายกสภามหาวิทยาลัย

---------------------------

**ผู้ดำรงตำแหน่งทางการเมือง**

 **1. ข้าราชการการเมือง** หมายถึง ผู้ดำรงตำแหน่งต่าง ๆ ตามที่มีกฎหมายกำหนดไว้ให้เป็นข้าราชการฝ่ายการเมือง ซึ่งอาจจะเป็นผู้ดำรงตำแหน่งข้าราชการการเมืองฝ่ายบริหาร เช่น นายกรัฐมนตรี หรือรัฐมนตรีตามมาตรา 4[[1]](#footnote-1) แห่งพระราชบัญญัติระเบียบข้าราชการการเมือง พ.ศ. 2535 หรืออาจจะเป็นผู้ดำรงตำแหน่งข้าราชการการเมืองฝ่ายนิติบัญญัติ เช่น ที่ปรึกษาประจำรัฐสภา หรือเลขานุการประธานรัฐสภาตามมาตรา 61 แห่งพระราชบัญญัติระเบียบข้าราชการฝ่ายรัฐสภา พ.ศ. 2518 หรืออาจเป็นผู้ดำรงตำแหน่งในราชการส่วนท้องถิ่น เช่น เลขานุการผู้ว่าราชการกรุงเทพมหานคร หรือเลขานุการประธานสภากรุงเทพมหานคร ตามมาตรา 58 แห่งพระราชบัญญัติระเบียบบริหารราชการกรุงเทพมหานคร พ.ศ. 2528

 **2. ผู้ดำรงตำแหน่งการเมือง หรือ ผู้ดำรงตำแหน่งทางการเมือง** รวมทั้งถ้อยคำอื่นในลักษณะเดียวกันนั้น หมายถึง ผู้ดำรงตำแหน่งที่มีหน้าที่อำนวยการบริหารประเทศ หรือควบคุมการบริหารราชการแผ่นดิน ซึ่งเป็นถ้อยคำที่มีความหมายกว้างกว่าคำว่า “ข้าราชการการเมือง” โดยรวมถึงบรรดาผู้ที่รับผิดชอบงานด้านการเมืองทั้งหมด โดยงานการเมืองนั้นจะเป็นงานที่เกี่ยวกับการกำหนดนโยบาย (policy) เพื่อให้ฝ่ายปกครองที่มีหน้าที่ปฏิบัติงานประจำรับไปบริหาร (administration) ให้เป็นไปตามนโยบายที่กำหนดนั้น “ผู้ดำรงตำแหน่งทางการเมือง” จึงหมายถึงคณะรัฐมนตรี สมาชิกรัฐสภา และผู้ดำรงตำแหน่งอื่นที่มีลักษณะทำนองเดียวกัน[[2]](#footnote-2)

 ที่ประชุมใหญ่คณะกรรมการกฤษฎีกา[[3]](#footnote-3) ได้ตอบข้อหารือสำนักงานคณะกรรมการการศึกษาขั้นพื้นฐานเกี่ยวกับ ผู้ดำรงตำแหน่งทางการเมือง เห็นว่า ตามที่ที่ประชุมใหญ่คณะกรรมการร่างกฎหมายได้เคยให้ความเห็นเกี่ยวกับความหมายของคำว่า “ผู้ดำรงตำแหน่งทางการเมือง” ไว้ในบันทึก เรื่องการดำรงตำแหน่งทางการเมืองของกรรมการและผู้บริหารรัฐวิสาหกิจว่า หมายถึง ผู้ดำรงตำแหน่งที่มีหน้าที่อำนวยการบริหารประเทศ หรือควบคุมการบริหารราชการแผ่นดิน และบรรดาผู้ที่รับผิดชอบงานการเมืองทั้งหมด โดยงานการเมืองนั้น จะเป็นงานเกี่ยวกับการกำหนดนโยบาย เพื่อให้ฝ่ายปกครองที่มีหน้าที่ปฏิบัติงานประจำรับไปบริหารให้เป็นไปตามนโยบายที่กำหนดนั้น ในการควบคุมการบริหารราชการแผ่นดิน ย่อมจะต้องประกอบไปด้วยการบริหารราชการส่วนกลาง การบริหารราชการส่วนภูมิภาค และการบริหารราชการส่วนท้องถิ่น ตามนัยมาตรา 4 แห่งพระราชบัญญัติระเบียบบริหารราชการแผ่นดิน พ.ศ. 2534 โดยเมื่อการบริหารราชการส่วนท้องถิ่นอยู่ในความหมายของการบริหารราชการด้วยแล้ว ผู้ซึ่งดำรงตำแหน่งที่มีหน้าที่อำนวยการบริหาร หรือควบคุมการบริหารราชการส่วนท้องถิ่น อันได้แก่ ผู้บริหารท้องถิ่นและสมาชิกสภาท้องถิ่น จึงอยู่ในความหมายของ “ผู้ดำรงตำแหน่งทางการเมือง” ด้วย และบรรดาผู้ดำรงตำแหน่งอื่นที่มีหน้าที่ช่วยผู้บริหารท้องถิ่น อันได้แก่ รองผู้บริหารท้องถิ่น เลขานุการผู้บริหารท้องถิ่น ประธานที่ปรึกษาผู้บริหารท้องถิ่น และที่ปรึกษาผู้บริหารท้องถิ่น ซึ่งมีอำนาจหน้าที่ในการช่วยเหลือการปฏิบัติงานของผู้บริหารท้องถิ่นในการอำนวยการบริหารหรือควบคุมการบริหารราชการส่วนท้องถิ่นตามที่ผู้บริหารท้องถิ่นมอบหมาย โดยผู้บริหารท้องถิ่นเป็นผู้แต่งตั้งบุคคลให้ดำรงตำแหน่ง และเมื่อผู้บริหารท้องถิ่นพ้นจากตำแหน่งบุคคลซึ่งดำรงตำแหน่งนั้น ๆ ก็ต้องพ้นจากตำแหน่งด้วย และเมื่อเทียบเคียงกับตำแหน่งข้าราชการการเมือง ในตำแหน่งรองนายกรัฐมนตรี ที่ปรึกษานายกรัฐมนตรี และเลขาธิการนายกรัฐมนตรี ซึ่งมีอำนาจหน้าที่และการเข้าสู่ตำแหน่งในลักษณะเดียวกัน และถือเป็นผู้ดำรงตำแหน่งทางการเมืองด้วย บรรดาผู้ดำรงตำแหน่งรองผู้บริหารท้องถิ่น เลขานุการผู้บริหารท้องถิ่น ประธานสภาที่ปรึกษาผู้บริหารท้องถิ่น และที่ปรึกษาผู้บริหารท้องถิ่น จึงอยู่ในความหมายของ “ผู้ดำรงตำแหน่งทางการเมือง”

1. **มาตรา 4 ข้าราชการการเมือง ได้แก่ บุคคลซึ่งรับราชการในตำแหน่งข้าราชการการเมือง ดังต่อไปนี้**

(1) นายกรัฐมนตรี (2) รองนายกรัฐมนตรี (3) รัฐมนตรีว่าการกระทรวง (4) รัฐมนตรีประจำสำนักนายกรัฐมนตรี

(5) รัฐมนตรีว่าการทบวง (6) รัฐมนตรีช่วยว่าการกระทรวง (7) รัฐมนตรีช่วยว่าการทบวง (8) ที่ปรึกษานายกรัฐมนตรี

(9) ที่ปรึกษารองนายกรัฐมนตรี (10) ที่ปรึกษารัฐมนตรี และที่ปรึกษารัฐมนตรี (11) เลขาธิการนายกรัฐมนตรี (12) รองเลขาธิการนายกรัฐมนตรี

 ประจำสำนักนายกรัฐมนตรี

(13) โฆษกประจำสำนักนายกรัฐมนตรี (14) รองโฆษกประจำสำนักนายกรัฐมนตรี (15) เลขานุการรัฐมนตรีประจำสำนักนายกรัฐมนตรี

(16) ประจำสำนักเลขาธิการนายกรัฐมนตรี (17) เลขานุการรัฐมนตรีว่าการกระทรวง (18) ผู้ช่วยเลขานุการรัฐมนตรีว่าการกระทรวง

(19) เลขานุการรัฐมนตรีว่าการทบวง (20) ผู้ช่วยเลขานุการรัฐมนตรีว่าการทบวง [↑](#footnote-ref-1)
2. บันทึกสำนักงานคณะกรรมการกฤษฎีกา เรื่อง การดำรงตำแหน่งทางการเมืองของกรรมการและผู้บริหารรัฐวิสาหกิจ โดยที่ประชุมใหญ่คณะกรรมการกฤษฎีกา (คณะกรรมการร่างกฎหมาย) กรกฎาคม 2535 [↑](#footnote-ref-2)
3. บันทึกสำนักงานคณะกรรมการกฤษฎีกา เรื่อง ผู้ดำรงตำแหน่งทางการเมือง เรื่องเสร็จ ที่ 621/2549 ธันวาคม 2549 [↑](#footnote-ref-3)